  Туспуктэм: freepik.com Наталия Сильвестрова Удмуртиын 2023-тӥ ар кутсконысен шыр висёнэн 452 адями черлазы, со пӧлын 22 нылпи. Со сярысь Роспотребнадзорлэн элькунъя управлениезлэн пресс-службаез ивортӥз. Черлан учыръёсты элькунысь вань каръёсын но 21 ёросын шараязы. Тужгес трос висисьёс Сюмси (14), Кизнер (17), Ува (28), Алнаш (13) но Вавож (10) ёросъёсын. Черламъёс пӧлысь 67 процентэз 30-59 аресъемъёс, 17 процентэз – 60-лэсь арлыдоос, 10 процентэз – 18-29 аресъем егитъёс. Тросэз висисьёс – 222 адями – дорысьтызы висён шедьтӥзы, 141 мурт сад-бакчаосазы но 87 мурт нюлэскы ветлыку черлаз.   Тегъёс: Тазалык висён Удмуртия  